PMIndiaData/PMIndiaSum huggingface dataset:
এছিয়ান গেমছ ২০১৮ত সৰ্বশ্ৰেষ্ঠ প্ৰদৰ্শন আগবঢ়োৱা ভাৰতীয় ক্ৰীড়াবিদসকলক প্ৰধানমন্ত্ৰীৰ অভিনন্দন

প্ৰধানমন্ত্ৰী শ্ৰী নৰেন্দ্ৰ মোদীয়ে এছিয়ান গেমছ ২০১৮ত সৰ্বশ্ৰেষ্ঠ প্ৰদৰ্শন আগবঢ়োৱা ভাৰতীয় ক্ৰীড়াবিদসকলক অভিনন্দন জ্ঞাপন কৰিছে। এলানি টুইটযোগে প্ৰধানমন্ত্ৰীয়ে কয়, “এছিয়ান গেমছ ২০১৮ অন্তিম মুহূৰ্তত উপনীত হৈছে, মই পুনৰ বাৰ ভাৰতীয় ক্ৰীড়াবিদসকলক তেওঁলোকৰ সৰ্বশ্ৰেষ্ঠ প্ৰদৰ্শনৰ বাবে অভিনন্দন জ্ঞাপন কৰিছো। এছিয়ান গেমছৰ ইতিহাসত ২০১৮ চনত ভাৰতৰ এয়া সৰ্বশ্ৰেষ্ঠ প্ৰদৰ্শন। এই প্ৰতিযোগিতাত অংশগ্ৰহণ কৰা প্ৰতিগৰাকী খেলুৱৈ ভাৰতৰ বাবে গৌৰৱ। এছিয়ান গেমছ ২০১৮ৰ সময়ত আমি ঐতিহাসিকভাৱে শক্তিশালী ইভেণ্টত ভাল প্ৰদৰ্শন কৰাৰ লগতে সন্মান অৰ্জন কৰিছো, যিবোৰত পূৰ্বতে ইমান বিজয় সাব্যস্ত কৰা নাছিলো। এয়া সঁচাকৈয়ে ইতিবাচক দিশ আৰু ই নিশ্চিত ভাৱে ভাৰতীয় ক্ৰীড়াৰ ভৱিষ্যতত ভাল কাম কৰিব। মই প্ৰশিক্ষক, সহকাৰী কৰ্মীগোট, অভিভাৱক আৰু খেলুৱৈৰ অনুৰাগীসকলক অভিবাদন জনাইছো। আমাৰ ছেম্পিয়নসকলক একেৰাহে সমৰ্থন কৰি থকাৰ বাবে তেওঁলোকক ধন্যবাদ জনাইছো। আমাৰ সকলো ক্ৰীড়াবিদক তেওঁলোকৰ উজ্বল ভৱিষ্যতৰ প্ৰতি মোৰ শুভেচ্ছা জনালো। এছিয়ান গেমছ ২০১৮ক স্মৰণীয় ৰূপত আয়োজন কৰাৰ বাবে মই ইণ্ডোনেছিয়াৰ ৰাষ্ট্ৰপতি জ’ক’ উড’ডো আৰু ইণ্ডোনেছিয়াবাসীক অভিনন্দন জনাইছো। খেলুৱৈসকলৰ চমকপ্ৰদ প্ৰদৰ্শনৰ সাক্ষী হৈ ৰ’ল এছিয়ান গেমছ আৰু ই খেলুৱৈ সুলভতাক সুন্দৰভাৱে উদ্ভাসিত কৰিলে।”
ডঃ তেমচুলা আওৰ মৃত্যুত শোক প্ৰকাশ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ডঃ তেমচুলা আওৰ মৃত্যুত গভীৰ শোক প্ৰকাশ কৰিছে। ডঃ তেমচুলা আও-এ তেওঁৰ সাহিত্য কৰ্মৰ জৰিয়তে বিস্ময়কৰ নাগা সংস্কৃতিক জনপ্ৰিয় কৰাত অগ্ৰণী ভূমিকা পালন কৰিছিল। প্ৰধানমন্ত্ৰীয়ে এইদৰে টুইট কৰে; "ডঃ তেমচুলা আওৰ গভীৰভাৱে ব্যথিত। আও-এ তেওঁৰ সাহিত্য কৰ্মৰ জৰিয়তে বিস্ময়কৰ নাগা সংস্কৃতিক জনপ্ৰিয় কৰি তোলাত অগ্ৰণী ভূমিকা পালন কৰিছিল। শিক্ষা আৰু সংস্কৃতিৰ ক্ষেত্ৰত তেওঁৰ ভূমিকা বিশেষভাৱে উল্লেখযোগ্য আছিল। তেওঁৰ পৰিয়াল আৰু বন্ধুবৰ্গৰ প্ৰতি সমবেদনা জনাইছোঁ। তেওঁৰ বিদহী আত্মাই শান্তি লাভ কৰক।"
দ্বাৰকা শাৰদা পীঠ শংকৰাচাৰ্য স্বামী স্বৰূপানন্দ সৰস্বতীৰ বিয়োগত প্ৰধানমন্ত্ৰীৰ শোক

প্ৰধানমন্ত্ৰী শ্ৰী নৰেন্দ্ৰ মোদীয়ে দ্বাৰকা শাৰদা পীঠ শংকৰাচাৰ্য স্বামী স্বৰূপানন্দ সৰস্বতীৰ বিয়োগত গভীৰ শোক প্ৰকাশ কৰিছে৷ এক টুইটযোগে প্ৰধানমন্ত্ৰীয়ে কয়, “দ্বাৰকা শাৰদা পীঠ শংকৰাচাৰ্য স্বামী স্বৰূপানন্দ সৰস্বতীৰ বিয়োগত অতিশয় দুঃখিত হৈছো৷ এই শোকৰ মুহূৰ্তত তেওঁৰ অনুগামীসকলৰ প্ৰতি সমবেদনা জ্ঞাপন কৰিছো৷ ওম শান্তি!”
পাইকা বিদ্রোহৰ স্মাৰক ডাকটিকট আৰু মুদ্ৰা মুকলি প্ৰধানমন্ত্রীৰ; দেশবাসীৰ নামত উচৰ্গা কৰিলে ভূৱনেশ্বৰ আইআইটিৰ চৌহদ

প্ৰধানমন্ত্রী শ্রী নৰেন্দ্ৰ মোদীয়ে ২৪ ডিচেম্বৰ, ২০১৮ত ওড়িশা ভ্ৰমণ কৰে৷ এই উপলক্ষে আইআইটি ভূৱনেশ্বৰ চৌহদত তেওঁ আজি পাইকা বিদ্রোহৰ স্মৃতি এটি স্মাৰক ডাকটিকট মুকলি কৰে৷ ওড়িশাত ১৮১৭ চনত ব্রিটিছ শাসনৰ বিৰোধিতাৰে পাইকা বিদ্রোহ হৈছিল। অনুষ্ঠানত ভূৱনেশ্বৰত উৎকল বিশ্ববিদ্যালয়ত পাইকা বিদ্রোহক লৈ এখন আসন প্ৰতিষ্ঠাৰ কথা ঘোষণা কৰা হয়৷ প্ৰধানমন্ত্রীয়ে ললিত গিৰি সংগ্ৰাহালয় উদ্বোধন কৰে৷ ললিত গিৰি হৈছে ওড়িশাৰ বিশিষ্ট বৌদ্ধ স্থাপত্য কেন্দ্ৰ৷ ইয়াত ভগৱান বুদ্ধৰ প্ৰতিমূৰ্তি আৰু স্তুপ আছে। ইয়াৰ পাছতে প্ৰধানমন্ত্ৰী মোদীয়ে আইআইটি ভূৱনেশ্বৰ দেশবাসীৰ উদ্দেশ্যো উৎসর্গা কৰে। তেওঁ ভূৱনেশ্বৰত নতুন ইএছআইচি হাস্পাতালৰো শুভাৰম্ভ কৰে৷ প্ৰধানমন্ত্ৰীয়ে এটি পাইপ লাইন আৰু পথ প্ৰকল্পৰ আধাৰশিলা স্থাপন কৰে৷ অনুষ্ঠানত ভাষণ প্ৰসংগত প্ৰধানমন্ত্রীয়ে কয় যে আজি প্রায় ১৪,০০০ হাজাৰ কোটি টকাৰ বিভিন্ন প্ৰকল্প উদ্বোধনৰ লগতে একাধিক প্ৰকল্পৰ আধাৰশিলাও স্থাপন কৰা হৈছে। পূব ভাৰতৰ উন্নয়নত কেন্দ্রীয় চৰকাৰে বিশেষ লক্ষ্য লোৱা বুলিও তেওঁ সদৰি কৰে৷ প্ৰধানমন্ত্রীয়ে কয় যে আইআইটি ভূৱনেশ্বৰে ওড়িশাৰ ঔদ্যোগিকৰণত আৰু জনসাধাৰণৰ জীৱনযাত্রাৰ মান উন্নয়নতো বিশেষ ভূমিকা পালন কৰিব৷ প্ৰধানমন্ত্রীয়ে কয় যে ওড়িশাৰ আন্তঃগাঁথনি, তেল আৰু প্ৰাকৃতিক গেছৰ পাইপ লাইন, পথ যোগাযোগ, আন্তঃগাঁথনি আৰু স্বাস্থ্য সেৱা সম্প্ৰসাৰণৰো পৰিকল্পনা কৰিছে। ওড়িশাৰ সৰ্বাংগীন উন্নয়নত কেন্দ্রীয় চৰকাৰৰ প্ৰতিশ্রুতিৰ কথাও পুনৰ দোঁহাৰে প্ৰধানমন্ত্রীয়ে৷
১৪ ডিচেম্বৰত আহমেদাবাদত প্ৰমুখ স্বামী মহাৰাজ শতাব্দী মহোৎসৱৰ উদ্বোধনী অনুষ্ঠানত অংশগ্ৰহণ কৰিব প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে ১৪ ডিচেম্বৰ, ২০২২ ৰ সন্ধিয়া ৫:৩০ বজাত আহমেদাবাদত প্ৰমুখ স্বামী মহাৰাজ শতাব্দী মহোৎসৱৰ উদ্বোধনী অনুষ্ঠানত অংশগ্ৰহণ কৰিব। পৰম পূজনীয় প্ৰমুখ স্বামী মহাৰাজ একেধাৰে এগৰাকী পথ প্ৰদৰ্শক আৰু গুৰু আছিল। তেওঁ সমগ্ৰ ভাৰত আৰু বিশ্বৰ অগণিত জীৱনক স্পৰ্শ কৰিছিল। এগৰাকী মহান আধ্যাত্মিক নেতা হিচাপে তেওঁ বহুলভাৱে সন্মানীয় আৰু প্ৰশংসিত। তেওঁ জীৱনক আধ্যাত্মিকতা আৰু মানৱতাৰ সেৱাত উৎসৰ্গা কৰিছিল। বিএপিএছ স্বামীনাৰায়ণ সংস্থাৰ নেতা হিচাপে তেওঁ অগণন সাংস্কৃতিক, সামাজিক আৰু আধ্যাত্মিক পদক্ষেপক অনুপ্ৰাণিত, লক্ষ-লক্ষ লোকৰ কল্যাণ সাধন কৰিছিল। পৰম পূজনীয় প্ৰমুখ স্বামী মহাৰাজৰ জন্ম শতবাৰ্ষিকীত বিশ্বৰ ভিন্ন প্ৰান্তৰ লোকে তেওঁৰ জীৱন আৰু কৰ্মৰাজিক স্মৰণ কৰিছে। বিএপিএছ স্বামীনাৰায়ণ মন্দিৰ, শ্বাহীবাগে সমগ্ৰ বিশ্বত ‘প্ৰমুখ স্বামী মহাৰাজ শতাব্দী মহোৎসৱ’ উদযাপন কৰিব। উল্লেখযোগ্য যে ইয়াতেই বিএপিএছ স্বামীনাৰায়ণ সংস্থাৰ বৈশ্বিক মুখ্য কাৰ্য্যালয় অৱস্থিত। ২০২২ ৰ ১৫ ডিচেম্বৰৰপৰা ২০২৩ ৰ ১৫ জানুৱাৰীলৈকে আহমেদাবাদত অনুষ্ঠিতব্য এমাহজোৰা উদযাপনত দৈনিক অনুষ্ঠান, বিষয়ভিত্তিক প্ৰদৰ্শনী আৰু চিন্তা-উদ্ৰেককাৰী পেভিলিয়ন অনুষ্ঠিত হ’ব। ১৯০৭ ত শাস্ত্ৰীজী মহাৰাজে বিএপিএছ স্বামীনাৰায়ণ সংস্থা প্ৰতিষ্ঠা কৰিছিল। বেদৰ শিক্ষাৰ আধাৰত আৰু ব্যৱহাৰিক আধ্যাত্মিকতাৰ স্তম্ভত প্ৰতিষ্ঠিত বিএপিএছে আজিৰ আধ্যাত্মিক, নৈতিক আৰু সামাজিক প্ৰত্যাহ্বানসমূহৰে মোকাবিলা কৰিবলৈ বহু দূৰ আগুৱাই গৈছে। বিএপিএছৰ লক্ষ্য হৈছে বিশ্বাস, ঐক্য আৰু নিস্বাৰ্থ সেৱাৰ মূল্যবোধৰাজিক সংৰক্ষণ কৰা আৰু জীৱন যাত্ৰাৰ সৰ্ব স্তৰৰ লোকৰ আধ্যাত্মিক, সাংস্কৃতিক, শাৰীৰিক আৰু আৱেগিক প্ৰয়োজনীয়তাসমূহ পূৰণ কৰা। ই বিশ্বব্যাপী প্ৰচাৰ প্ৰচেষ্টাৰাজিৰে মানৱীয় কাৰ্য্যকলাপ হাতত লৈ আহিছে।
ভাৰতীয় বেডমিণ্টন খেলুৱৈ আৰু অল ইংলেণ্ড অপেন বেডমিণ্টন চেম্পিয়নশ্বিপৰ ফাইনেলিষ্ট লক্ষ্য সেনক প্ৰশংসা প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতীয় বেডমিণ্টন খেলুৱৈ তথা অল ইংলেণ্ড অপেন বেডমিণ্টন চেম্পিয়নশ্বিপৰ ফাইনেলিষ্ট লক্ষ্য সেনক প্ৰশংসা কৰে। এক টুইটযোগে প্ৰধানমন্ত্ৰীয়ে কয়: "@lakshya_sen আপোনাৰ বাবে আমি গৌৰৱান্বিত! আপুনি যথেষ্ট শক্তি আৰু অধ্যৱসায় দেখুৱাইছিল। আপুনি আবেগেৰে যুঁজিছিল। আপোনাৰ ভৱিষ্যতৰ প্ৰচেষ্টাৰ বাবে শুভকামনা। মই নিশ্চিত যে আপুনি সফলতাৰ নতুন শিখৰ স্পৰ্শ কৰি থাকিব। "
বাল্মীকি জয়ন্তী উপলক্ষে ৰাষ্ট্ৰক শুভকামনা জনালে  প্ৰধানমন্ত্ৰীয়

বাল্মিকী জয়ন্তী উপলক্ষে ৰাষ্ট্ৰক শুভকামনা জনালে প্ৰধানমন্ত্ৰী শ্ৰী নৰেন্দ্ৰ মোদীয়ে। প্ৰধানমন্ত্ৰীয়ে মহৰ্ষি বাল্মীকি সন্দৰ্ভত তেওঁ চিন্তা সম্বলিত এটা ভিডিঅ’ও শ্বেয়াৰ কৰে। প্ৰধানমন্ত্ৰীয়ে টুইট কৰে; “দেশবাসীলৈ বাল্মীকি জয়ন্তীৰ শুভকামনা জনাইছোঁ”।
ভাৰতৰ ক্ষীপ্ৰগতি ৰে’ল প্ৰকল্পৰ আধাৰশিলা স্থাপন প্ৰধানমন্ত্ৰী মোদী আৰু জাপানৰ প্ৰধানমন্ত্ৰী আবেৰ

প্ৰধানমন্ত্ৰী শ্ৰী নৰেন্দ্ৰ মোদী আৰু জাপানৰ প্ৰধানমন্ত্ৰী শ্বিনজো আবেই আজি যুটীয়াভাৱে মুম্বাই আৰু এলাহাবাদ সংযোগী ক্ষীপ্ৰগতিৰ ৰে’ল প্ৰকল্পৰ আধাৰশিলা স্থাপন কৰে। এলাহাবাদত এই উপলক্ষে আয়োজিত ৰাজহুৱা সভাত প্ৰধানমন্ত্ৰীয়ে নতুন ভাৰতৰ যে ‘নতুন ভাৰত’ নিৰ্মাণৰ পথত উচ্চাকাংক্ষা আৰু ইচ্ছাশক্তিৰ ওপৰত বিশেষ গুৰুত্ব আৰোপ কৰে। দেশবাসীক এই উপলক্ষে অভিনন্দন জ্ঞাপন কৰি তেওঁ কয় যে বুলেট ট্রেন প্রকল্পৰ হাত ধৰি ৰে’ল পৰিবহণৰ ক্ষেত্রত প্রযুক্তি আৰু অগ্রগতিৰ এক বিশেষ মাত্ৰা লাভ কৰিব। ইয়াৰ সুফলো অচিৰেই পাব সেই সন্দৰ্ভতো তেওঁ আশা ব্যক্ত কৰে। ক্ষীপ্ৰগতিৰ এই ৰে’ল প্রকল্প গঢ়ি তোলাৰ কামত জাপানৰ আর্থিক আৰু প্রযুক্তিগত সহায়ৰ বাবে জাপানৰ প্রধানমন্ত্রীক ধন্যবাদ জনাইছো। শ্ৰীযুত শ্বিনজো আবেৰ বিশেষ প্রশংসা কৰি তেওঁ কয় যে এই প্রকল্পৰ অতি কম সময়ৰ ভিতৰতে আৰম্ভ কৰা হৈছে। প্ৰধানমন্ত্ৰীয়ে কয় যে ক্ষীপ্ৰগতিৰ এই ৰে’ল প্রকল্পই কেৱল মুম্বাই আৰু আহমেদাবাদ চহৰ দুখনক ওচৰ চপাই নানে, একেসময়তে শ শ কিলোমিটাৰ দূৰত অৱস্থিত দুখন চহৰৰ বাসীন্দাসকলৰ মাজতো এক নিবিড় সম্পর্ক গঢ়ি তুলিব। তেওঁ কয় যে মুম্বাই আমেদাবাদ কৰিড’ৰত এক নতুন অর্থনৈতিক ব্যবস্থা গঢ়ি উঠিব আৰু ইয়াৰ ফলত সমগ্র অঞ্চল এটি মাত্র অর্থনৈতিক অঞ্চল ৰূপে পৰিগণিত হ’ব। প্রধানমন্ত্রীয়ে কয় যে প্রযুক্তি সফল হয় তেতিয়া, যেতিয়া তাৰ সুফলবোৰ সাধাৰণ মানুহৰ ওচৰত পায়। এই প্রকল্পত যি প্রযুক্তি ব্যৱহাৰ কৰা হৈছে, সেয়া এফালে যেনেকৈ ভাৰতীয় ৰে’লক সমৃদ্ধ কৰিব, আনফালে সিমানেই ‘মেক ইন ইণ্ডিয়া’ আঁচনিক উৎসাহ যোগাব। ক্ষীপ্ৰগতিৰ এই ৰে’ল প্রকল্প পৰিৱেশ তথা মানৱজাতি অনুকূল হৈ উঠিব। ভৱিষ্যতে হাইস্পিড কৰিডৰটো যে দ্রুত বিকাশ আৰু অগ্রগতিৰ এক বিশেষ অঞ্চল হৈ উঠাৰ দিশে অগ্ৰসৰ হৈছে সেই কথাও প্রসংগক্ৰমে ঘোষণা কৰে প্ৰধানমন্ত্ৰীয়ে। প্ৰধানমন্ত্ৰীয়ে কয় যে ভৱিষ্যতৰ চাহিদাৰ প্ৰতি লক্ষ্য ৰাখিই চৰকাৰে আন্তঃগাঁথনি উন্নয়নৰ কাম চলাই গৈছে। যিমান পাৰি সোনকালে এই প্রকল্প ৰূপায়ণৰ কাম সম্পূর্ণ কৰিবলৈ সংশ্লিষ্ট সকলোকে একেলগে কাম কৰি যাব বুলি তেওঁৰ আশা ব্যক্ত কৰে। ইয়াৰ আগেয়ে জাপানৰ প্রধানমন্ত্রী শ্ৰীযুত শ্বিনজো আবেই কয় যে ভাৰত-জাপান অংশীদাৰিত্ব কেৱল কৌশলগত এক বিশেষ সম্পর্ক নহয়, ই বৈশ্বিকো। তেওঁ আশা ব্যক্ত কৰে যে কেইবছৰ মানৰ ভিতৰতে ভাৰতৰ সৌন্দর্য বুলেট ট্রেইনৰ জৰিয়তে পৰিস্ফূট হ’ব।
হৰ ঘৰ তিৰংগা আন্দোলনৰ আশ্চৰ্যজনক সঁহাৰিত সুখ আৰু গৌৰৱ প্ৰকাশ কৰিলে প্ৰধানমন্ত্ৰীয়

প্ৰধানমন্ত্ৰী শ্ৰী নৰেন্দ্ৰ মোদীয়ে হৰ ঘৰ তিৰংগা আন্দোলনৰ আশ্চৰ্যজনক সঁহাৰিত সুখ আৰু গৌৰৱ প্ৰকাশ কৰে। শ্ৰী মোদীয়ে কয় যে আমি সমাজৰ বিভিন্ন শ্ৰেণীৰ অভিলেখসংখ্যক লোকে অংশগ্ৰহণ কৰা দেখিছো। শ্ৰী মোদীয়ে লগতে তিৰংগাৰ সৈতে উঠা ফটো harghartiranga.comত শ্বেয়াৰ কৰিবলৈ জনসাধাৰণৰ প্ৰতি আহ্বান জনায়। প্ৰধানমন্ত্ৰীয়ে টুইটাৰযোগে সমগ্ৰ দেশৰ বিভিন্ন স্থানৰ পৰা অহা হৰ ঘৰ তিৰংগাৰ কেতবোৰ আশ্বৰ্যজনক দৃশ্য শ্বেয়াৰ কৰে।
‘ৰাজ্য স্থাপনা দিৱস’ উপলক্ষে অৰুণাচল প্ৰদেশ বাসীলৈ শুভকামনা জনাইছে প্ৰধানমন্ত্ৰীয়

‘ৰাজ্য স্থাপনা দিৱস’ উপলক্ষে অৰুণাচল প্ৰদেশ বাসীলৈ শুভকামনা জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক বাৰ্তাত প্ৰধানমন্ত্ৰীয়ে কয়; “ৰাজ্য স্থাপনা দিৱস’ত অৰুণাচল প্ৰদেশ বাসীলৈ শুভকামনা জনাইছো। বিশাল প্ৰতিভা আৰু কঠোৰ পৰিশ্ৰমী হিচাপে ৰাজ্যখনৰ অধিবাসীসকলৰ প্ৰসিদ্ধি আছে। আগন্তুক দিনবোৰত ৰাজ্যখনে বিকাশৰ নতুন শিখৰ স্পৰ্শ কৰক”।
প্ৰধানমন্ত্ৰীয়ে ভাৰতৰ মুখ্য ন্যায়াধীশ হিচাপে শপত গ্ৰহণ কৰাৰ বাবে ড০ ন্যায়াধীশ ডি ৱাই চন্দ্ৰচূড়ক অভিনন্দন জনায

প্ৰধানমন্ত্ৰী শ্ৰী নৰেন্দ্ৰ মোদীয়ে ভাৰতৰ মুখ্য ন্যায়াধীশ হিচাপে শপত গ্ৰহণ কৰাৰ বাবে ড০ ন্যায়াধীশ ডি ৱাই চন্দ্ৰচূড়ক অভিনন্দন জ্ঞাপন কৰে। প্ৰধানমন্ত্ৰীয়ে টুইট কৰে; ভাৰতৰ মুখ্য ন্যায়াধীশ হিচাপে শপত গ্ৰহণ কৰাৰ বাবে ড০ ন্যায়াধীশ ডি ৱাই চন্দ্ৰচূড়ক অভিনন্দন জনাইছো। এক ফলপ্ৰসূ কাৰ্যকালৰ বাবে মই তেওঁক শুভেচ্ছা জনাইছো।
ক্ৰেডাই যুৱ সন্মিলন ২০১৯ ত প্ৰধানমন্ত্ৰীৰ সম্বোধন

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নতুন দিল্লীৰ তালকাটোৰা ষ্টেডিয়ামত আয়োজিত ক্ৰেডাই যুৱ সন্মিলন ২০১৯ ত উপস্থিত হৈ ভাষণ প্ৰদান কৰে। উপস্থিত অভ্যাগতক সম্বোধন কৰি প্ৰধানমন্ত্ৰীয়ে কয় যে ২০২২ চনৰ ভিতৰত যাতে দেশৰ প্ৰতিগৰাকী গৃহহীন লোকেই ঘৰ পাবলৈ সক্ষম হয় তাৰ বাবে অতি ক্ষীপ্ৰতাৰে কামসমূহ কৰি থকা হৈছে। তেওঁ কয় যে ইতিমধ্যেই প্ৰধানমন্ত্ৰী আবাস যোজনাৰ অধীনত ১.৫ কোটি গৃহ নিৰ্মাণ কৰি উলিওৱা হৈছে, আৰু ইয়াৰ ভিতৰত ১৫ লাখ ঘৰ নগৰাঞ্চলৰ দৰিদ্ৰ লোকক নিৰ্মাণ কৰি দিয়া হৈছে। তেওঁ কয় যে চলিত কেন্দ্ৰীয় চৰকাৰখনৰ অধীনত সমগ্ৰ প্ৰক্ৰিয়া নিকা ভাৱে সম্পন্ন হৈ আছে। তেওঁ উল্লেখ কৰে যে চৰকাৰে যেতিয়া নিকা ভাৱমূৰ্তি আৰু সত্ উদ্দেশ্যেৰে নীতি নিৰ্ধাৰণ কৰে তেতিয়া সমগ্ৰ প্ৰক্ৰিয়াটোৰ পৰা দুৰ্নীতি নিজেই আঁতৰ হৈ যায় আৰু সুন্দৰ ফলাফল আহে। প্ৰধানমন্ত্ৰীয়ে লগতে কয় যে ৰিয়েল ইষ্টেট ৰেগুলেটৰী অথৰিটি চমুকৈ ৰেৰাই গ্ৰাহক আৰু ৰিয়েল ইষ্টেট ডেভেলপাৰসকলৰ মাজৰ সম্পৰ্ক শক্তিশালী কৰি তুলিছে। তেওঁ লগতে কয় যে ৰেৰাই ইতিমধ্যেই দেশৰ ২৮ খন ৰাজ্যকে জাননী জাৰি কৰি থৈছে। ৰেৰাৰ অধীনত এই পৰ্যন্ত ৩৫০০০ ৰো অধিক ৰিয়েল ইষ্টেট প্ৰকল্প আৰু ২৭০০০ ৰিয়েল ইষ্টেট এজেণ্ট পঞ্জীভুক্ত হৈ আছে, আৰু কেবা লাখ ফ্লেট নিৰ্মাণ হ’বলগীয়া হৈ আছে। বিগত চাৰিটা বছৰত দেশত ব্যৱসায় কৰাৰ সুচলতাৰ দিশেৰে এক বৃহত্ পৰিৱৰ্তন অহা বিষয়টোক লৈ প্ৰধানমন্ত্ৰীয়ে কয় যে দেশত ব্যৱসায় কৰাৰ বাবে এক সুন্দৰ পৰিৱেশ গঢ়ি দিয়াৰ ক্ষেত্ৰত ভাৰত চৰকাৰ সদায়েই প্ৰতিজ্ঞাবদ্ধ। এই সন্দৰ্ভত, তেওঁ কয় যে নিৰ্মাণ খণ্ডৰ বাবে অনুমতি প্ৰদানকে ধৰি অন্যান্য চৰকাৰী অনুজ্ঞা, অনুমতিৰ ক্ষেত্ৰত সকলো দিশ পূৰ্বতকৈ ভালেখিনি ক্ষীপ্ৰতৰ কৰি তোলা হৈছে। প্ৰধানমন্ত্ৰী মোদীয়ে লগতে হাউছিং উদ্যোগ আৰু গৃহ ক্ৰেতাসকলক সহায় কৰাৰ উদ্দেশ্যেৰে কেন্দ্ৰীয় চৰকাৰে কৰ সংশোধন কৰাৰ বিষয়েও কয়। তেওঁ বিভিন্ন নিৰ্মাণ খণ্ডৰ সৈতে জড়িত সামগ্ৰীসমূহৰ বাবে জিএছটিৰ হাৰ হ্ৰাস কৰাৰ বিষয়েও এই ভাষণতে উল্লেখ কৰে। শেহতীয়া বাজেটত মধ্যবিত্ত শ্ৰেণীৰ লোকসকলৰ বাবে আয়কৰৰ ৰেহাই সন্দৰ্ভতো কয়। তেওঁ কয় যে এই পদক্ষেপসমূহৰ সামগ্ৰিক প্ৰভাৱে হাউছিং খণ্ডৰ লগতে গৃহ ক্ৰেতাসকলক সহায় কৰাৰ লগতে লাভৱান্বিতও কৰিব। দেশৰ সৰ্বসাধাৰণ ৰাইজৰ গৃহক্ৰয়ৰ সপোনক সাকাৰ কৰাৰ বাবে ক্ৰেডাই আগবঢ়োৱা অৱদানৰ বাবে সংস্থাটোক প্ৰধানমন্ত্ৰীয়ে প্ৰসংশা কৰে। তেওঁ লগতে কয় যে নৱ ভাৰত গঠন প্ৰক্ৰিয়াই এক নিৰ্দ্দিষ্ট আকাৰ লোৱাৰ সময়তেই যুৱ সন্মিলনখন সম্পন্ন হৈছে। তেওঁ কয় যে এখন নৱ ভাৰত গঠনৰ ক্ষেত্ৰত দেশৰ যুৱ সমাজে এক গুৰুত্বপূৰ্ণ ভুমিকা পালন কৰে। ইয়াৰ পূৰ্বে প্ৰধানমন্ত্ৰীয়ে তালকাটোৰা ষ্টেডিয়ামতে ক্ৰেডাইয়ে আয়োজন কৰা এক প্ৰদৰ্শনীতো অংশগ্ৰহণ কৰে।
প্ৰধানমন্ত্ৰীয়ে বিশ্ব স্বাস্থ্য সংস্থাৰ সচিব প্ৰধান ড০ টেড্ৰ’ছ গেব্ৰেয়েছাছক সাক্ষাৎ কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি জামনগৰত বিশ্ব স্বাস্থ্য সংস্থাৰ সঞ্চালক প্ৰধান ড০ টেড্ৰোছ গেব্ৰেয়েছাছক সাক্ষাৎ কৰে। ইয়াৰ পূৰ্বে তেওঁলোকে বিশ্ব স্বাস্থ্য সংস্থাৰ গ্লোবেল চেণ্টাৰ ফৰ ট্ৰেডিচনেল মেডিচিনৰ আধাৰশিলা স্থাপন অনুষ্ঠানত উপস্থিত থাকে। প্ৰধানমন্ত্ৰীয়ে এইদৰে টুইট কৰে: “@DrTedrosক লগ পোৱা আৰু স্বাস্থ্য খণ্ডক অধিক শক্তিশালী কৰাক লৈ মত বিনিময় কৰাটো সদায় আনন্দদায়ক। মাননীয় টেড্ৰোছে সদায় তেওঁৰ জীৱনত ভাৰতীয় শিক্ষকসকলৰ প্ৰভাৱৰ কথা গৌৰৱেৰে উল্লেখ কৰি আহিছে। আজি তেওঁ নিজৰ গুজৰাটী দক্ষতাৰ বাবেও যথেষ্ট প্ৰশংসা লাভ কৰিছে।"
পুণ্য তিথিত ডঃ শ্যামা প্ৰসাদ মুখাৰ্জীক স্মৰণ প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ডঃ শ্যামা প্ৰসাদ মুখাৰ্জীক তেওঁৰ পুণ্য তিথিত শ্ৰদ্ধাঞ্জলি জ্ঞাপন কৰে। এক টুইটযোগে প্ৰধানমন্ত্ৰীয়ে কয়; "ডঃ শ্যামা প্ৰসাদ মুখাৰ্জীৰ পুণ্য তিথিত তেওঁক শ্ৰদ্ধাৰে স্মৰণ কৰিছোঁ। ভাৰতৰ একতা অটুত ৰখাৰ বাবে কৰা অতুলনীয় প্ৰচেষ্টাৰ বাবে তেওঁৰ ওচৰত প্ৰতিজন ভাৰতীয় ঋণী। ভাৰতৰ প্ৰগতিৰ বাবে তেওঁ কঠোৰ পৰিশ্ৰম কৰিছিল আৰু এখন শক্তিশালী আৰু সমৃদ্ধিশালী ৰাষ্ট্ৰৰ সপোন দেখিছিল। আমি তেওঁৰ সপোনবোৰ পূৰণ কৰিবলৈ প্ৰতিশ্ৰুতিবদ্ধ।"
নৰৱেৰ প্ৰধানমন্ত্ৰী শ্ৰী জোনাছ গহৰ ষ্টোৰৰ সৈতে প্ৰধানমন্ত্ৰী মোদীৰ টেলিফোনিক বাৰ্তালা

প্ৰধানমন্ত্ৰী শ্ৰী নৰেন্দ্ৰ মোদীয়ে আজি নৰৱেৰ প্ৰধানমন্ত্ৰী শ্ৰী জোনাছ গহৰ ষ্টোৰৰ সৈতে টেলিফোনযোগে বাৰ্তালাপত মিলিত হয়। দুয়োগৰাকী নেতাই উন্নয়নশীল দেশসমূহৰ নৱীকৰণযোগ্য শক্তি প্ৰকল্পৰ বাবে আৰ্থিক সাহায্যৰ বাবে বিভিন্ন পদক্ষেপসহ পাৰস্পৰিক স্বাৰ্থ জড়িত দ্বিপাক্ষিক আৰু আন্তঃৰাষ্ট্ৰীয় বিষয়সমূহ সন্দৰ্ভত আলোচনা কৰে। প্ৰধানমন্ত্ৰী মোদীয়ে উন্নয়নশীল দেশসমূহৰ বাবে ন্যায়সংগত, সময়োপযোগী আৰু পৰ্যাপ্ত জলবায়ু বিত্ত নিশ্চিত কৰাৰ ওপৰত গুৰুত্ব আৰোপ কৰে আৰু এইক্ষেত্ৰত শ্ৰী জোনাছ গহৰ ষ্টোৰৰ প্ৰতিশ্ৰুতিৰ শলাগ লয়। দুয়োগৰাকী নেতাই মহাসাগৰীয় অৰ্থনীতিৰ ওপৰত টাস্ক ফ'ৰ্চ গঠনকে ধৰি চলি থকা বিভিন্ন দ্বিপাক্ষিক সহযোগিতামূলক পদক্ষেপৰ পৰ্যালোচনা কৰে। তেওঁলোকে পৰিৱেশ বান্ধৱ হাইড্ৰজেন, জাহাজ, বিজ্ঞান আৰু প্ৰযুক্তি আৰু শিক্ষাৰ দৰে ক্ষেত্ৰত ভাৰত-নৰৱেৰ সহযোগিতা বৃদ্ধিত সন্তুষ্টি প্ৰকাশ কৰে।
ব্ৰাজিলৰ ৰাষ্ট্ৰপতিৰ দায়িত্ব লোৱাৰ বাবে লুইজ ইনাচিও লুলা দা চিলভাক অভিনন্দন প্ৰধানমন্ত্ৰী

প্ৰধানমন্ত্ৰী শ্ৰী নৰেন্দ্ৰ মোদীয়ে ব্ৰাজিলৰ ৰাষ্ট্ৰপতিৰ দায়িত্ব গ্ৰহণ কৰাৰ বাবে লুইজ ইনাচিও লুলা দা চিলভাক আজি অভিনন্দন জ্ঞাপন কৰে। প্ৰধানমন্ত্ৰীয়ে টুইটযোগে কয়, "ব্ৰাজিলৰ ৰাষ্ট্ৰপতিৰ দায়িত্ব লোৱাৰ বাবে লুইজ ইনাচিও লুলা দা চিলভাক আন্তৰিক অভিনন্দন জনাইছো। মই তেওঁৰ তৃতীয় কাৰ্যকালটোওসাফল্যমণ্ডিত হোৱাৰ কামনা কৰিছো আৰু ভাৰত–ব্ৰাজিল কৌশলগত অংশীদাৰীত্ব শক্তিশালী কৰাৰ বাবে তেওঁৰ সৈতে ঘনিষ্ঠভাৱে কাম কৰাৰ বাবে মই আশাবাদী।
চোটিলাত ৰাজহুৱা সভাত প্ৰধানমন্ত্ৰীৰ ভাষণ, ৰাজকোটত গ্ৰীণফিল্ড বিমানবন্দৰৰ আধাৰশিলা স্থাপন

প্ৰধানমন্ত্ৰী শ্ৰী নৰেন্দ্ৰ মোদীয়ে আজি সুৰেন্দ্ৰনগৰ জিলাৰ চোটিলাত এক ৰাজহুৱা সভাত উপস্থিত ৰাইজক উদ্দেশ্যি ভাষণ আগবঢ়ায়। ৰাজকোটত তেওঁ এটি গ্রীনফিল্ড বিমান বন্দৰ, আমেদাবাদ-ৰাজকোটৰ ৰাষ্ট্ৰীয় ঘাইপথ ছিক্সলেনলৈ উন্নীতকৰণ আৰু ৰাজকোট-মোৰবি ৰাজ্যিক ঘাইপথ ফ’ৰলেনলৈ উন্নীতকৰণ প্রকল্পৰো আধাৰশিলা স্থাপন কৰে। প্রধানমন্ত্রী সম্পূর্ণ স্বয়ংক্রিয়ভাবে দুগ্ধ প্রস্তুতকৰণৰ এটি কেন্দ্র আৰু পেকেজিং প্লান্ট, সুৰেন্দ্র নগৰৰ জোড়াবৰনগৰ আৰু ৰতনপুৰ এলেকাৰ মাজত এটি খোৱাপানী প্ৰকল্প পাইপলাইনো দেশবাসীৰ উদ্দেশ্যে উৎসর্গা কৰে। প্ৰধানমন্ত্ৰীয়ে কয় যে সুৰেন্দ্ৰনগৰ জিলাত এটা বিমানবন্দৰৰ কল্পনা কৰাটোও টান আছিল। তেওঁ কয় যে এই ধৰণৰ উন্নয়নমুলক কাম-কাজে নাগৰিকসকলৰ সক্ষমতা বৃদ্ধি কৰে। তেওঁ কয় যে বিমান সেৱা কেৱল ধনী লোকসকলৰ বাবেই নহয়। আমি নিম্ন আয়ৰ লোকসকলৰ বাবেও বিমান সেৱা সহজলভ্য কৰি তুলিব লাগিব। প্ৰধানমন্ত্ৰীয়ে কয় যে উন্নয়নৰ সংজ্ঞা সলনি হৈছে। দমকলক উন্নয়নৰ প্ৰতীক হিচাপে দেখা দিনৰ পৰা আজি নৰ্মদা নৈয়ে নাগৰিকক উপকৃত কৰালৈকে বৃহৎ পৰিৱৰ্তন হৈছে। তেওঁ কয় যে নৰ্মদাৰ পানীয়ে সুৰেন্দ্ৰনগৰ জিলাত ব্যাপক উপকাৰ সাধন কৰিব। তেওঁ ৰাইজক দায়িত্বসহকাৰে পানী ব্যৱহাৰ আৰু প্ৰতি টোপাল পানী সংৰক্ষণৰ আহ্বান জনায়। প্ৰধানমন্ত্ৰীয়ে কয় যে সুৰসাগৰ ডায়েৰীয়ে অঞ্চলটোৰ লোকসকলৰ ব্যাপক উপকাৰ সাধন কৰিব। প্ৰধানমন্ত্ৰীয়ে প্ৰাক্তন মুখ্যমন্ত্ৰী কেশুভাই পেটেলে উন্নত আৰু সুৰক্ষিত পথ নিৰ্মাণৰ দিশত কেনেধৰণে কাম কৰিছিল, সেই কথাও ভাষণ প্ৰসংগত দোঁহাৰে।
এছচিঅ’ শীৰ্ষ সন্মিলনৰ মাজত তুৰস্ক গণৰাজ্যৰ ৰাষ্ট্ৰপতি শ্ৰীমান ৰেচেপ তায়িপ এৰদোগানৰ সৈতে বৈঠকত প্ৰধানমন্ত্ৰী

১) প্ৰধানমন্ত্ৰী শ্ৰী নৰেন্দ্ৰ মোদীয়ে২০২২ চনৰ ১৬ ছেপ্টেম্বৰত উজবেকিস্তানৰ ছামাৰকন্দত এছচিঅ’ শীৰ্ষ সন্মিলনৰ মাজত তুৰস্ক গণৰাজ্যৰ ৰাষ্ট্ৰপতি শ্ৰীমান ৰেচেপ টাইয়িপ এৰদোগানৰ সৈতে বৈঠকত মিলিত হয়। ২) দুয়োজন নেতাই ভাৰত,তুৰস্ক সম্পৰ্কৰ পৰ্যালোচনা কৰে। শেহতীয়া বছৰবোৰত অৰ্থনৈতিক সম্পৰ্ক বিশেষকৈ দ্বিপাক্ষিক বাণিজ্য বৃদ্ধি হোৱাটো লক্ষ্য কৰিলেও তেওঁলোকে অৰ্থনৈতিক আৰু বাণিজ্যিক সংযোগ অধিক বৃদ্ধিৰ সম্ভাৱনাক স্বীকাৰ কৰে। ৩) দুয়োগৰাকী নেতাই আঞ্চলিক আৰু বিশ্বজনীন ঘটনা সন্দৰ্ভতো মত বিনিময় কৰে। দুয়োজন নেতাই কেৱল দ্বিপাক্ষিক বিষয়ত নহয়, অঞ্চলটোৰ সুবিধাৰ্থে নিয়মীয়া যোগাযোগ বজাই ৰাখিবলৈ সন্মত হয়। Samarkand September 16, 2022
প্ৰধানমন্ত্ৰীয়ে ‘জিআইটিঅ’ কানেক্ট ২০২২’ৰ উদ্বোধনী অধিৱেশনত ভাষণ প্ৰদান কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আজি জৈন আন্তঃৰাষ্ট্ৰীয় বাণিজ্য সংস্থাৰ 'জিআইটিঅ' কানেক্ট ২০২২'ৰ উদ্বোধনী অধিৱেশনত ভিডিঅ' কনফাৰেন্সৰ জৰিয়তে ভাষণ প্ৰদান কৰে। সমবেত লোকসকলক সম্বোধন কৰি প্ৰধানমন্ত্ৰীয়ে আজিৰ কাৰ্যসূচীৰ বিষয়বস্তু 'সবকা প্ৰয়াস'ৰ মনোভাৱৰ কথা উল্লেখ কৰি কয় যে আজি বিশ্বই ভাৰতৰ উন্নয়নমূলক প্ৰস্তাৱসমূহক ইয়াৰ লক্ষ্য প্ৰাপ্তিৰ এক মাধ্যম হিচাপে বিবেচনা কৰি আছে। গোলকীয় শান্তি, সমৃদ্ধি তথা প্ৰত্যাহ্বানৰ সৈতে সম্পৰ্কিত সমাধানেই হওঁক অথবা গোলকীয় যোগান শৃংখলা শক্তিশালী কৰাৰ ক্ষেত্ৰতে হওঁক, বিশ্বই গভীৰ আত্মবিশ্বাসেৰে ভাৰতৰ ফালে চাই আছে। তেওঁ লগতে কয়, "অমৃত কালক লৈ ভাৰতৰ সংকল্পৰ বিষয়ে বহু কেইখন ইউৰোপীয় দেশক অৱগত কৰি মই শেহতীয়াকৈ দেশলৈ উভতি আহিছো।" আজি সকলোৱে অনুভৱ কৰে যে ভাৰত এতিয়া 'সম্ভাৱনা আৰু সামৰ্থ'ৰ সীমা অতিক্ৰম কৰি আগবাঢ়িছে আৰু বিশ্বকল্যাণৰ এক ডাঙৰ উদ্দেশ্য সন্মুখত লৈ কাম কৰিছে। স্বচ্ছ উদ্দেশ্য, স্পষ্ট অভিপ্ৰায় আৰু অনুকূল নীতিৰ কথা পুনৰ এবাৰ উল্লেখ কৰি তেওঁ কয় যে আজি ভাৰতে যিমান সম্ভৱ প্ৰতিভা, বাণিজ্য আৰু প্ৰযুক্তিক উৎসাহিত কৰি আছে। আজি দেশখনে প্ৰতিদিনে ডজন ডজন ষ্টাৰ্টআপ পঞ্জীয়ন কৰি আছে, প্ৰতি সপ্তাহত এটা ইউনিকৰ্ণ সৃষ্টি কৰিছে। প্ৰধানমন্ত্ৰীয়ে কয় যে চৰকাৰী ই-মাৰ্কেটপ্লেচ অৰ্থাৎ জিইএম পৰ্টেল মুকলি হোৱাৰ পিছৰে পৰা সকলো ক্ৰয় সকলোৰে সন্মুখত একেটা মঞ্চত কৰা হয়। এতিয়া দূৰৱৰ্তী গাওঁ, সৰু দোকানী আৰু আত্মসহায়ক গোটৰ লোকসকলে তেওঁলোকৰ সামগ্ৰী পোনপটীয়াকৈ চৰকাৰক বিক্ৰী কৰিব পাৰে। আজি ৪০ লাখতকৈও অধিক বিক্ৰেতাই জিইএম পৰ্টেলত যোগদান কৰিছে বুলি তেওঁ জানিবলৈ দিয়ে। তেওঁ স্বচ্ছ কৰ মূল্যায়ন, এক ৰাষ্ট্ৰ-এক কৰ, উৎপাদনশীলতা সম্পৰ্কীয় উদগনিমূলক আঁচনিৰ বিষয়েও উল্লেখ কৰে। প্ৰধানমন্ত্ৰীয়ে কয় যে ভৱিষ্যতৰ বাবে আমাৰ পথ আৰু গন্তব্য স্থান স্পষ্ট। "আত্মনিৰ্ভৰ ভাৰত হৈছে আমাৰ পথ আৰু আমাৰ সংকল্প। বিগত বছৰবোৰত, আমি ইয়াৰ বাবে সকলো প্ৰয়োজনীয় পৰিৱেশ সৃষ্টি কৰিবলৈ নিৰন্তৰভাৱে কাম কৰি আহিছো।"-তেওঁ কয়। প্ৰধানমন্ত্ৰীয়ে সমবেত লোকসকলক ধৰিত্ৰী(E'ৰ অৰ্থ হৈছে যিমান সম্ভৱ সিমান মানুহৰ ওচৰলৈ প্ৰযুক্তিক লৈ যোৱা। তেওঁ দৰ্শকসকলক তেওঁলোকে কেনেকৈ ড্ৰোন প্ৰযুক্তিৰ দৰে অন্যান্য উন্নত প্ৰযুক্তিক অধিক সুলভ কৰি তুলিব পাৰে সেয়া বিবেচনা কৰিবলৈ আহ্বান জনায়। 'এইচ'ৰ অৰ্থ হৈছে স্বাস্থ্যসেৱা। তেওঁ কয় যে আজি চৰকাৰে দেশৰ প্ৰতিখন জিলাৰ স্বাস্থ্যসেৱা আৰু চিকিৎসা মহাবিদ্যালয়ৰ দৰে আন্তঃগাথনি বিকশিত কৰিবলৈ যথেষ্ট কাম কৰি আছে। তেওঁ সমবেত লোকসকলক তেওঁলোকৰ সংগঠনে ইয়াক কেনেদৰে উৎসাহিত কৰিব পাৰে সেই বিষয়ে চিন্তা কৰিবলৈ কয়।
আৰক্ষীৰ প্ৰশিক্ষণ আৰু উন্নয়নৰ দিশত কাৰিকৰী সহযোগিতাৰ অৰ্থে ভাৰত আৰু আফগানিস্তানৰ মাজত দ্বিপাক্ষিক বুজাবুজি চুক্তি স্বাক্ষৰত কেবিনেটৰ অনুমোদন

প্ৰধানমন্ত্ৰী শ্ৰী নৰেন্দ্ৰ মোদীৰ অধ্যক্ষতাত অনুষ্ঠিত কেবিনেট বৈঠকত আৰক্ষীৰ প্ৰশিক্ষণ আৰু উন্নয়নৰ দিশত কাৰিকৰী সহযোগিতাৰ অৰ্থে ভাৰত আৰু আফগানিস্তানৰ মাজত দ্বিপাক্ষিক বুজাবুজি চুক্তি স্বাক্ষৰ কৰিবলৈ অনুমোদন জনায়। এই বুজাবুজি চুক্তিয়ে আফগানিস্তানৰ নেচনেল পুলিচৰ সক্ষমতা বৃদ্ধি কৰাৰ লগতে অঞ্চলটোৰ নিৰাপত্তাজনিত সঁজুলিৰ উন্নয়ন হ’ব। এই চুক্তি পৰৱৰ্তী ৫ বছৰৰ বাবে স্বাক্ষৰ কৰা হৈছে যদিও কোনো পৰিৱৰ্তন অথবা সংশোধন নকৰাকৈ পুনৰ ৫ বছৰৰ বাবে ম্যাদ বৃদ্ধি কৰিব পৰা যাব। পটভূমিঃ উল্লেখ্য যে ভাৰত আৰু আফগানিস্তানৰ মাজত বন্ধুত্বপূৰ্ণ সম্পৰ্ক আছে আৰু ভাৰত বিভিন্ন প্ৰশিক্ষণ প্ৰতিষ্ঠানত আফগানিস্তান নেটনেল পুলিচে নিয়মীয়াকৈ প্ৰশিক্ষণ গ্ৰহণ কৰিবলৈ আহি থাকে। ২০১১ চনৰ অক্টোবৰ মাহত ভাৰত আৰু আফগানিস্তানে কৌশলগত সহযোগিতাৰ চুক্তি স্বাক্ষৰ কৰে। ইফালে ২০১৬ চনত নতুন দিল্লীত আফগানিস্তানৰ আভ্যন্তৰীণ মন্ত্ৰালয়, আফগানিস্তানস্থিত ৰাষ্ট্ৰসংঘৰ উন্নয়নমুলক কাযসূচী আৰু গৃহ পৰিক্ৰমা মন্ত্ৰালয়ৰ আৰক্ষীৰ গৱেষণা আৰু উন্নয়ন সংস্থাৰ মাজত এখনি বৈঠক অনুষ্ঠিত হয় আৰু সেই বৈঠকত আফগানিস্তানৰ প্ৰতিনিধিয়ে আৰক্ষীৰ প্ৰশিক্ষণ, উন্নয়ন, আইন, আফগানিস্তানত সবল আইন আৰু দীৰ্ঘকালীন বহনযোগ্য সহযোগিতাৰ সন্দৰ্ভত আলোচনা কৰা হয়। এই ক্ষেত্ৰত সহযোগিতা আগবঢ়োৱাৰ উদ্দেশ্যে এই বুজাবুজি চুক্তিয়ে যুটীয়াভাৱে কাম কৰিব।
প্ৰধানমন্ত্ৰীয়ে আদি কৃথিগাইৰ শুভেচ্ছা জ্ঞাপন কৰ

প্ৰধানমন্ত্ৰী শ্ৰী নৰেন্দ্ৰ মোদীয়ে আদি কৃথিগাইৰ বিশেষ দিনটোত সকলোকে শুভেচ্ছা জ্ঞাপন কৰে। প্ৰধানমন্ত্ৰীয়ে টুইট কৰে: "আদি কৃথিগাইৰ বিশেষ দিনটোত সকলোলৈ মোৰ শুভেচ্ছা জনালো। আমি প্ৰাৰ্থনা কৰোঁ যাতে ভগৱান মুৰুগাৰ আশীৰ্বাদ সদায় আমাৰ ওপৰত থাকিব। আমাৰ সমাজ স্বাস্থ্যৱান আৰু সমৃদ্ধ হৈ থকাটো যেন তেওঁ নিশ্চিত কৰে।"
আয়ুষ্মান ভাৰতৰ শুভাৰম্ভণিৰ প্ৰস্তুতি সন্দৰ্ভত পৰ্যালোচনা প্ৰধানমন্ত্ৰীৰ

প্ৰধানমন্ত্ৰী শ্ৰী নৰেন্দ্ৰ মোদীয়ে শেহতীয়া বাজেটত ঘোষণা কৰা ৰাষ্ট্ৰীয় স্বাস্থ্য সুৰক্ষা আঁচনি ‘আয়ুষ্মান ভাৰত’ৰ শুভাৰম্ভণিৰ পূৰ্বে সোমবাৰে ইয়াৰ অগ্ৰগতিৰ পৰ্যালোচনা কৰে। দুঘণ্টা জোৰা উচ্চ পৰ্যায়ৰ বৈঠকত আঁচনিখনৰ বৰ্তমানলৈকে হোৱা কাম-কাজৰ সন্দৰ্ভত প্ৰধানমন্ত্ৰীৰ কাৰ্যালয়, স্বাস্থ্য আৰু পৰিয়াল কল্যান মন্ত্ৰালয় আৰু নিটী আয়োগৰ শীৰ্ষ বিষয়াসকলে প্ৰধাননমন্ত্ৰীক অৱগত কৰে। এই আঁচনিখনে প্ৰতিটো পৰিয়ালক ৫ লাখ টকাৰ বীমা সুৰক্ষা প্ৰদান কৰিব। ইয়াৰ জৰিয়তে ১০ কোটিতকৈ অধিক দুখীয়া আৰু অৱহেলিত শ্ৰেণীৰ পৰিয়ালক সামৰি লোৱাৰ লক্ষ্য ধাৰ্য কৰা হৈছে। হিতাধিকাৰীসকলে সমগ্ৰ দেশত নগদবিহীনভাবে ইয়াৰ সুবিধা লাভ কৰিব। প্ৰধানমন্ত্ৰীয়ে স্বাস্থ্য তথা আৰোগ্য কেন্দ্ৰসমূহৰ জৰিয়তে সাৰ্বিকভাৱে প্ৰাথমিক স্বাস্থ্য সেৱা প্ৰদানৰ সন্দৰ্ভতো পৰ্যালোচনা কৰে। প্ৰধানমন্ত্ৰীয়ে সকলো বিষয়াক এই আঁচনিৰ যাতে সমাজৰ সকলো দুখীয়া আৰু অবহেলিত শ্ৰেণীৰ লোকসকলক সামৰি ল’ব পাৰে, সেই লক্ষ্যৰে কাম কৰিবলৈ আহ্বান জনায়।
আম্বেদকাৰ জয়ন্তী উপলক্ষে জনতালৈ প্ৰধানমন্ত্ৰীৰ শুভেচ্ছা

আম্বেদকাৰ জয়ন্তী উপলক্ষে প্ৰধানমন্ত্ৰী শ্ৰী নৰেন্দ্ৰ মোদীয়ে জনসাধাৰণলৈ শুভেচ্ছা জ্ঞাপন কৰিছে৷ এই সন্দৰ্ভত প্ৰধানমন্ত্ৰীয়ে কয়, ‘‘সংবিধান নিৰ্মাতা আৰু সামাজিক ন্যায়ৰ প্ৰণেতা বাবাচাহেব ডঃ ভীমৰাও আম্বেদকাৰক তেওঁ জয়ন্তী উপলক্ষে সাদৰেৰে শ্ৰদ্ধাঞ্জলি যাচিছোঁ৷ জয় ভীম!’’
কমনৱেলথ গেমছ ২০২২ ত পুৰুষৰ লং জাম্পত ৰূপৰ  পদক বিজয়ী এম শ্ৰীশংকৰক অভিনন্দন প্ৰধানমন্ত্ৰী

বাৰ্মিংহামত অনুষ্ঠিত কমনৱেলথ গেমছ ২০২২ত পুৰুষৰ লং জাম্পত ৰূপৰ পদক বিজয়ী এম শ্ৰীশংকৰক অভিনন্দন জ্ঞাপন কৰিছে প্ৰধানমন্ত্ৰী শ্ৰী নৰেন্দ্ৰ মোদীয়ে। এক টুইটযোগে প্ৰধানমন্ত্ৰীয়ে কয়; "কমনৱেলথ গেমছত এম শ্ৰীশংকৰৰ ৰূপৰ পদক বিজয় এক বিশেষ খবৰ। কেইবা দশকৰ পিছত ভাৰতে কমনৱেলথ গেমছত পুৰুষৰ দীঘল জাম্পত পদক লাভ কৰিছে। তেওঁৰ প্ৰদৰ্শন ভাৰতীয় এথলেটিকছৰ ভৱিষ্যতৰ বাবে শুভ সংকেত। তেওঁক অভিনন্দন। অনাগত দিনত তেওঁ আৰু অধিক উৎকৃষ্ট প্ৰদৰ্শন অব্যাহত ৰাখক।"
প্রধানমন্ত্রীয়ে জাপানৰ প্ৰাক্তন প্ৰধানমন্ত্ৰী আবে শ্বিঞ্জোৰ ওপৰত হোৱা আক্ৰমণত স্তম্ভি

প্ৰধানমন্ত্ৰী শ্ৰী নৰেন্দ্ৰ মোদীয়ে জাপানৰ প্ৰাক্তন প্ৰধানমন্ত্ৰী আবে শ্বিঞ্জোৰ ওপৰত হোৱা আক্ৰমণত স্তম্ভিত হৈছে। প্ৰধানমন্ত্ৰীয়ে টুইট কৰিছে; "মোৰ প্ৰিয় বন্ধু আবে শ্বিঞ্জোৰ ওপৰত হোৱা আক্ৰমণত অত্যন্ত ব্যথিত হৈছো। মোৰ সমবেদনা আৰু প্ৰাৰ্থনা তেওঁৰ, তেওঁৰ পৰিয়াল আৰু জাপানৰ জনসাধাৰণৰ সৈতে আছে।"